Dårlig dækning? 3 er klar med opkald via wifi!

For dem der bor steder med dårlig dækning på telefonnettet vil denne nyhed være ekstremt interessant – indtil nu har der nemlig ikke været mulighed for at gøre ret meget ved problemet, og alt for tit har teleselskaberne bare opgivet. Men med 3’s nyhed her til morgen ændrer det sig altså markant.

Brug wifi i stedet

Konceptet lyder meget enkelt: Når du er et sted, hvor dækningen på telefonnettet er dårligt, bruger din telefon blot et wifi netværk, hvis du er koblet på et sådant. På den måde kommer alle opkald igennem – og endda i mere stabil kvalitet end de fleste mobilnetværk kan levere.

”Der har længe været stor interesse for wi-fi opkald, og vi er derfor stolte af at være de første i Danmark, der kan tilbyde det. Med ét slag kan vi sikre, at vores kunder får en god forbindelse, selvom de eksempelvis befinder sig i bygninger, der bremser mobilsignalet. Mange nybyggede huse og kontorbygninger er nemlig så godt isolerede, at mobilsignalet har svært ved at trænge igennem. Det problem fejer vi nu af banen,” siger Jesper Larsen Wagner, VP for Business Development hos 3.

Klar i dag

Allerede fra i dag vil kunder hos 3 og 3 erhverv der har Fri Tale på deres abonnement kunne benytte funktionen. Det kræver dog et lille setup først. Herunder kan du se forudsætninger og hvordan du kommer i gang.

PLAN FOR UDRULNING AF WI-FI OPKALD HOS 3
– 22. marts udrulles wi-fi opkald til privat- og erhvervskunder med Fri Tale 20 GB og 40 GB abonnementerne og en iPhone 5C eller en nyere iPhone model
– 29.-30. marts udrulles wi-fi opkald til privat- og erhvervskunder med øvrige Fri Tale abonnementer og en iPhone 5C eller en nyere iPhone model
-Inden længe vil 3 også rulle wi-fi opkald ud til en række Android telefoner

FAKTA OM WI-FI OPKALD HOS 3
– Både kundens mobiltelefon og abonnement skal understøtte wi-fi opkald
– Wi-fi opkald koster ikke ekstra hos 3, men indgår som en fordel i alle Fri Tale abonnementer for privat- og erhvervskunder
– Efter opdatering til IOS9.3 bliver wi-fi opkald til danske numre muligt på en iPhone 5C samt alle øvrige nyere iPhon e modeller
– Ved lanceringen af wi-fi opkald kan privatkunder hos 3 med 3Hjemmenummer ikke benytte wi-fi opkald. Det samme gælder for erhvervskunder med 3Firmanummer, 3Omstilling, 3Kontakt, Secure Access og Statisk IP adresse.
– Kvaliteten i et wi-fi opkald afhænger af wi-fi netværkets trådløse forbindelse. 3 anbefaler derfor, at wi-fi routere frit placeres i hjemmet eller på kontoret, således at routerens signal ikke skærmes

SÅDAN KOMMER DU I GANG MED WI-FI OPKALD
1. Åben ”Indstillinger” på din iPhone og vælg fanen ”Telefon”
2. Vælg menupunktet ”Wi-fi opkald” for at tilgå disse indstillinger
3. Klik på knappen ved menupunktet ”Wi-fi opkald” for at aktivere tjenesten
4. Når du fremover befinder dig i et område med wi-fi dækning og et svagt mobilsignal, så vil telefonen automatisk vælge at afvikle dine samtaler og sende dine sms’er via wi-fi
5. Vær opmærksom på, at du skal blive inden for w i-fi netværkets rækkevidde under hele opkaldet. Bevæger du dig længere væk, så vil opkaldet blive afbrudt

Dårlig dækning? 3 er klar med opkald via wifi!